സംസ്ഥാനത്തെ അണക്കെട്ടുകള് തുറക്കുന്നതില് ആശങ്ക വേണ്ടെന്ന് റവന്യുമന്ത്രി... സംസ്ഥാനത്തെ അണക്കെട്ടുകളുടെ നിലവിലെ സ്ഥിതി വിലയിരുത്താന് രാവിലെ 10 മണിക്ക് മുഖ്യമന്ത്രി പിണറായി വിജയന് അടിയന്തര യോഗം സംസ്ഥാനത്തെ അണക്കെട്ടുകള് തുറക്കുന്നതില് ആശങ്ക വേണ്ടെന്ന് റവന്യുമന്ത്രി കെ രാജന്. പകല് സമയത്ത് മാത്രമേ ഡാമുകള് തുറക്കുകയുള്ളൂവെന്നും, ഇടുക്കി അണക്കെട്ട് ഇപ്പോള് തുറക്കേണ്ട സാഹചര്യമില്ലെന്നും അദ്ദേഹം പറഞ്ഞു. മുന്നറിയിപ്പുകള് വൈകിയെന്ന പ്രതിപക്ഷ ആരോപണം തെറ്റാണെന്നും മന്ത്രി വ്യക്തമാക്കി. കേന്ദ്ര കാലാവസ്ഥാ വകുപ്പിന്റെ നിര്ദേശമനുസരിച്ചാണ് പ്രവര്ത്തിക്കുന്നത്. മുന്നറിയിപ്പുകള് നല്കുന്നത് കേന്ദ്ര കാലാവസ്ഥാ നിരീക്ഷണ കേന്ദ്രമാണെന്നും അദ്ദേഹം പറഞ്ഞു.സോഷ്യല് മീഡിയയിലൂടെയും മറ്റും തെറ്റായ വാര്ത്തകള് പ്രചരിപ്പിക്കുന്നവര്ക്കെതിരെ നടപടിയെടുക്കുമെന്നും മന്ത്രി പറഞ്ഞു. അതേസമയം സംസ്ഥാനത്തെ അണക്കെട്ടുകളുടെ നിലവിലെ സ്ഥിതി വിലയിരുത്താന് രാവിലെ 10 മണിക്ക് മുഖ്യമന്ത്രി പിണറായി വിജയന് അടിയന്തര യോഗം വിളിച്ചിട്ടുണ്ട്.